ถ้าจะพูดถึงของกินที่เชียงคาน ร้านปาท่องโก๋ยัดไส้เจ้านี้คงอยู่อันดับต้นๆ แน่ๆ กับปาท่องโก๋ยัดไส้ (ลุงมุข) ณ เชียงคาน ของแท้ดั้งเดิมเจ้าแรกเจ้าเดียวในเชียงคานด้วย  เพราะเห็นคนต่อคิวเยอะมากกกก ด้วยหน้าตาปาท่องโก๋น่าทาน ไส้แปลกๆ บ่องตง!!ไม่เคยกิน ไม่เคยเจอมาก่อน..!!วรัญเลยต้องยอมลงทุนเข้าคิวซื้อจ้า ที่นี่เค้าเปิดมากว่า 30 ปีและ (เข้าคิวไปก็แอบถามไป..อิอิ) เปิดตั้งแต่ 15.00-20.00 น. ค่ะ ร้านนี้เค้าก็มีหลายไส้ให้เลือกอยู่นะ ไส้กล้วยหอมสด, ไส้สังขยาใบเตย, ไส้หมูแดง และที่เด็ดสุดไส้หมูสับผักรวม ยัดไส้และทอดเป็นชิ้นใหญ่ๆ และนำมาตัดใส่ถ้วย โดยเส้นนึงจะใส่แค่ 1 ไส้เท่านั้นค่ะ เส้น/ชิ้นละ 30 บาท วรัญขอจัดมา 3 ไส้เลยให้คุ้มกับที่รอ มีไส้หมูสับผักรวม, สังขยา และกล้วยหอม ที่ชอบฝุดๆ เลยก็คงจะเป็นหมูสับผักรวม มันเข้ากันดีค่ะ ทานร้อนๆ คู่กับน้ำจิ้มที่ทางร้านให้มา รสชาติกลมกล่อม ฟินเลยค่ะ!!สำหรับรสกล้วยหอมเค้าก็จะราดนมข้นด้วยแล่ะ และรสสังขยาก็อร่อยดีค่ะ แต่ต้องทานร้อนๆ นะ บอกเลย!!ถ้าไม่งั้น หมดอร่อยแน่ค่ะ!!